 Generate an article for the following headline: Àwọn mọlẹbí Sammie Okposo sọrọ lórí ikú rẹ : Pẹlu ọkan wuwo ṣugbọn itẹriba fun Ọlọrun ni mo fi kede ipapoda ọkọ wa, baba wa, ẹgbọn wa, aburo wa, iranṣẹ Ọlọrun, Sammie Okposo. Eyi wa lara ọrọ to jẹ jade ninu ikede ti ọgbẹni Hector Okposo fi sita lorukọ mọlẹbi Sammie Okposo. Awọn mọlẹbi gbajugbaja olorin ẹmi naa, Sammie Okposo lo fi ọrọ lede lori iku rẹ. Ninu atẹjade ti ẹbi naa fi lede ni wọn ti ṣalaye pe lootọ ni gbajugbaja olorin ẹmi naa ti dagbere fun aye ti wọ si n daro. Wọn ni Ọjọ karundinlọgbọn, osu kọkanla, ọdun 2022 lo ki aye pe o digba ose. Bio tilẹ jẹpe wọn ko sọ ẹkunrẹrẹ nipa iku rẹ, wọn ṣe idaro rẹ pe ẹni ire lọ. Bakan naa ni wọn ni idaniloju wa fun wọn pe oun sinmi ni ookan aye Jesu, nibi ti yoo ti maa kọrin pẹlu awọn angẹli. Wọn wa ni awọn yoo fi ẹkunrẹrẹ nipa bi eto isinku rẹ yoo ṣe lọ sita to ba to akoko. Bio tilẹ jẹpe awọn mọlẹbi beere pe ki wọn jẹ ki awọn ṣe idaro ni kọnkọ, ọpọlọpọ ọmọ Naijiria lo n ṣedaro rẹ lori ẹrọ ayelujara. Ninu atẹjade awọn mọlẹbi ni wọn ti ni  wọn rọ awọn eniyan lati fi wọn silẹ ni saa yii lati ṣedaro ni ikọkọ. Ibanujẹ ọkan ni iroyin iku naa jẹ fun ọpọlọpọ awọn olorin ẹmi ati ololufẹ rẹ ni Naijiria ati kaakiri agbaye. Lara awọn ọmọ Naijiria to kan sedaro rẹ ni adẹrinpoṣonu, Helen Paul ati gbajugbaja oṣere, Richard Mofe Damijo to fi mọ awọn miran. Amọn miran ti wọn tun ṣe idaro rẹ loju opo ikansiraẹni wọn ni Dele Momodu to se apejuwe iku rẹ gẹgẹ bi eleyii to ba oun ninu jẹ julọ. Bakan naa ni adẹrinpoṣonu Arole naa ṣedaro rẹ pe ẹni ire ti lọ. Ní òwùrọ ọjọ Ẹtì, ọjọ Kẹẹdọgbọn oṣù Kọkànlá ọdún 2022 ni ìròyìn gba orí ayélujára pé gbajúgbajà olórin ẹmí Sammie Okposo ti jáde láyé. Gẹgẹ bí ohun tí alákòso Sammie Okposo tó wà ní United Kingdom sọ fún BBC, ó ní nǹkan bíi aago mẹrin ìdájí yìí ni Sammie Okoso ṣà dédé ṣubú lulẹ tó sì gba ibẹ dágbere fáyé. Ohun tó ṣokùnfà ikú rẹ gan kò ì tíì hàn sí wa ṣùgbọn alákòso rẹ ní orílẹ èdè Nàìjíríà ní Sammie Okposo dákẹ sí. Ní ogúnjọ, oṣù Karùn-ún ọdún 1971 ní wọn bí Sammie Okposo sáyé, èyí túmọ sí pé ọmọ ọdún mọkànlélàádọta ni tó fi jádse láyé. Ọmọ bíbí ìpínlẹ Delta lẹkùn ààrin gbùgun orílẹ èdè Nàìjíríà ni. Gbajúgbajà olórin ẹmí tó ti kọ ọpọlọpọ orin ni Sammie Okposo jẹ. Ní ọdún 1995 ló bẹrẹ iṣẹ orin kíkọ nígbà tó máa ń kọ orin fún àwọn eléré fíìmù láti lo sí eré wọn gẹgẹ bí ilé iṣẹ ìròyìn kan Believers Portal ṣe sọ. Lára àwọn orin rẹ tó gbajúmọ ni Wellu-Wellu èyí tó ṣe ní ọdún 2000. Ó ti gba àmí ẹyẹ lọkan-ò-jọkan ní orílẹ èdè Nàìjíríà àti lókè òkun. Ní ọdún 2004 ní aṣojú ilẹ Amẹríkà sí Nàìjíríà pe Sammie Okposo láti wá kọrin níbi ayajọ Martin Luther King àti ayẹyẹ ayajọ òmìnira wọn lọjọ Kẹrin oṣù Keje. Ní ọdún 2010 ló ṣe ìgbéyàwó pẹlú aya rẹ, Ozioma. Ní ibẹrẹ ọdun yii ni Okposo salaye pe ni opin ọdun to kọja 2021, ni oun tẹkọ leti rinrin ajo lọ silẹ Amẹrika, ti oun si yan obinrin kan ni ọrẹ. O ni lootọ ni oun mọ pe igbesẹ naa ko tọna, ti ko si ba ifẹ Ọlọrun mu gẹgẹ bi akọrin ẹmi ati pe oun ti se igbeyawo. Koda, oju n ti oun, ti oun si kabamọ iwa pansaga ti oun hu yii ati irora nla ti igbesẹ naa ti mu ba iyawo oun, Ozioma, idile oun ati oun gan alara. Ninu lẹta iforijin naa ni Sammie Okposo ti wa kede pe nibayi ti oun ti n wa ọna lati rin ni alaafia pẹlu Ọlọrun, oun si n tọrọ aforijin siwaju. Okposo ni Mo ti da ara mi duro na kuro ninu gbogbo awọn isẹ to jẹ mọ ti iransẹ Ọlọrun titi ti maa fi ni idapada tootọ. Eyi ni igbesẹ to tọna niwaju Ọlọrun, mo si jẹ Ọlọrun ati awọn eeyan ni gbese yii. Akọrin ẹmi naa wa sọ fun Ozioma aya rẹ pe oun kabamọ pupọ pe oun ko ojuti ba, ti oun si da igbagbọ ati igbẹkẹle to ni ninu oun. Idarijin rẹ se pataki fun mi lori iwa ijakulẹ ti mo hu, mo si gbadura pe titi gbogbo ọjọ aye mi ni maa fi maa wa ọna lati tun gbe igbagbọ ati igbẹkẹle naa ro. Sammie Okposo wa tun tọrọ aforijin ninu lẹta naa, lọwọ awọn baba ati iya rẹ ninu igbagbọ, to fi mọ awọn ojisẹ ihinrere fun iwa aimọra to hu naa. O ni oun kabamọ pupọ nipa ihuwasi oun naa pẹlu afikun pe ti kii ba se igbagbọ wọn pe Ọlọrun lo pe oun si isẹ iransẹ, oun ko ba ti si mọ. O tun wa rawọ ẹbẹ si awọn ọmọ ijọ rẹ atawọn eeyan to n tẹle oun lẹyin lai mọ oun ni ojukoroju pe oun n tọrọ aforijin pe oun ja wọn kulẹ. Bakan naa lo ni oun kabamọ nipa irora ọkan ti oun ti le mu ba wọn amọ ki wọn tubọ maa gbadura fun oun ni.  Iroyin to n tẹ wa lọwọlọwọ yii sọ pe gbajugbaja olorin ẹmi, Sammie Okposo ti jade laye lonii ọjọ Kẹẹdọgbọn Oṣu Kọkanla. Nigba ti ileeṣẹ iroyin BBC kan si manija Sammie,  fi aridaju han pe lootọ ni o ti jade laye amọ ko fẹ kede orukọ ara rẹ. Laipẹ yii ni orukọ Okposo gba ori ayelujara kan nigba to tu aṣiri ara rẹ sita gbangba to n tọrọ aforijin lọwọ iyawo rẹ, Ozioma fun aṣemaṣe to ṣe pẹlu obinrin mii lorilẹede Amẹrika. Iroyin naa gba igboro kan titi ti ọpọlọpọ eeyan n ran ẹnu mọ ọ ti wọn si n sọ oniruuru ero wọn. Iṣẹlẹ yii mu ko wọgile awọn eto kan to yẹ ko ti kọrin nibẹrẹ ọdun yii. Sammie Okposo ṣi fi atẹjade kan sita loju opo rẹ lanaa to n dupẹ lọwọ awọn ti wọn jọ ṣe akanṣe eto orin iyin ni ipinlẹ Eko. A o maa mu ẹkunrẹrẹ iroyin wa fun yin. 